钦定古今图书集成/理学汇编/学行典/第184卷 > 鲍出
## 钦定古今图书集成/理学汇编/学行典/第184卷 > 鲍出

按《陜西通志》：“鲍出，字文才，京兆新丰人。少游侠，适遭
时乱，出与母兄弟五人又遇大侵，留母守舍，兄弟同
采蓬实供母。及归，母已被贼掠去，兄弟皆莫敢前，出
独攘臂结衽，追至贼所，负母而归。又有邻妪遥望哀
求，出，更救妪。时客南阳，俟关中平，出以笼䇲载母还
里中。士大夫嘉其孝烈，荐之郡，郡辟之，出曰：‘田民不
堪冠带’。”固辞不受。后母百馀岁卒，出，时年七十馀岁，
行丧如礼。